Valstybinis Vilniaus mažasis teatras

Valstybinis Vilniaus mažasis teatras – klasikinio repertuaro teatras. Trupės branduolį sudaro trys Rimo Tumino studentų kartos.

Istorija 
 1988 m. gruodžio 2 d. spektakliu „Čia nebus mirties“ paskelbė R. Tuminas ir jo aktorių trupė
 1990 m. kovo 2 d. įkurtas Vilniaus mažasis teatras. Jo branduolį sudarė: Arvydas Dapšys, Andrius Žebrauskas, Mindaugas Capas, Inga Burneikaitė, Jūratė Brogaitė, Vilija Ramanauskaitė, Almantas Šinkūnas, Eglė Čekuolytė. Vėliau prie jų prisijungė: Eglė Gabrėnaitė, Sigitas Račkys, Jonas Braškys, Arnas Rosenas, Audris Chadaravičius, Larisa Kalpokaitė, Rasa Jakučionytė, Vytautas Šapranauskas, Gediminas Girdvainis, Mykolas Smagurauskas, Edmundas Mikulskis.
 1997 m. teatrui suteiktas valstybinio teatro statusas.
 1999 m. už nuopelnus Vilniaus miestui teatras apdovanotas savivaldybės apdovanojimu – Šv. Kristoforo statulėle.
 2005 m. įsikūrė naujose patalpose Gedimino prospekte.

Pastatas 
Izaoko Smaženevičiaus name (Gedimino pr. 22-24), statytame 1899-1900 m. pagal rusų kilmės architekto Konstantino Korojedovo projektą, kelis metus veikė Didysis teatras. Tuo metu buvo vienu didžiausių Vilniaus pastatų.

Dviejų dalių pastatą jungia žemesnė dalis, turinti galeriją. Jungiamojoje dalyje yra įvažiavimas į vidinį kiemą. Fasado dalys abipus pagrindinio įvažiavimo nelygios: rytinė ilgesnė, simetriška. Abiejų dalių kompozicijai panaudoti vienodi architektūriniai elementai; rustuotos mentės jas vertikaliai skaido į kelias dalis, užbaigtas dekoratyviniais frontonais. Dalių vidurinės ir kraštinės ašis paryškina pusapskričiai balkonai. Durų į vidurinius balkonus šonuose yra grifonų bareljefai. Gatvės fasadas gausiai dekoruotas orderinėmis formomis, ant stogo iškeltas vadinamas prancūziškas kupolas.

Pastate patalpas nuomojosi įvairūs klubai, parduotuvės, išdėstyti aplink tris uždarus kiemus. 1902 m. pradžioje 35 kambarių viešbutį „Bristol“ buvo atidaręs Sankt Peterburgo universiteto studentas Kalmanas Radinas. Puošnią Didžiojo teatro salę, buvusią rytinėje pastato dalyje, 1904 m. suniokojo gaisras. Vėliau buvo įrengta kita salė – virš centrinės įvažiavimo arkos, kurią 1909-1914 m. nuomojo lietuvių kultūros draugija „Rūta“, rengusi koncertus, paskaitas ir teatro vaidinimus. Tuomet namas priklausė Aristarchui ir Arsenijui Pimonovams. Iš pradžių ši salė, perdengta stiklo blokelių skliautu, buvo naudojama kaip žiemos sodas. Įėjimą į teatrą akcentavo platus prieangis-balkonas, paremtas metalinėmis kolonėlėmis.

1908 m. pastatas atnaujintas pagal arch. M. Prozorovo projektą. Atnaujinus pastate buvo įsikūrusi „Žaliojo Štralio“ užeiga.

Aktoriai

Esami 
2022 m. lapkričio mėn. trupės sudėtis:
 Agnė Šataitė
 Almantas Šinkūnas
 Arvydas Dapšys
 Balys Latėnas
 Daumantas Ciunis
 Edmundas Mikulskis
 Eglė Gabrėnaitė
 Gintarė Latvėnaitė
 Ilona Kvietkutė
 Indrė Patkauskaitė
 Inga Burneikaitė
 Jokūbas Bareikis
 Jonas Braškys
 Jūratė Brogaitė
 Larisa Kalpokaitė
 Mantas Vaitiekūnas
 Mindaugas Capas
 Neringa Būtytė
 Rasa Jakučionytė
 Tomas Kliukas
 Tomas Rinkūnas
 Tomas Stirna
 Valda Bičkutė
 Vilija Ramanauskaitė
 Vytautas Rumšas (jaunesnysis)

Ankstesni 
 Agnė Kiškytė
 Aldona Janušauskaitė-Dausienė
 Andrius Žebrauskas
 Arnas Rosenas
 Arūnas Sakalauskas
 Audris Mečislovas Chadaravičius
 Audrius Bružas
 Eglė Čekuolytė
 Elžbieta Latėnaitė
 Gediminas Girdvainis
 Ineta Stasiulytė
 Josif Baliukevič
 Kirilas Glušajevas
 Leonardas Pobedonoscevas
 Martynas Nedzinskas
 Miglė Polikevičiūtė
 Ramūnas Cicėnas
 Regimantas Adomaitis
 Sigitas Račkys
 Vytautas Šapranauskas

Spektakliai 

 1988 m. V. Kukulo ir R. Tumino „Čia nebus mirties“, rež. R. Tuminas
 1990 m. A. Čechov „Vyšnių sodas“, rež. R. Tuminas
 1992 m. B. Brecht „Galilėjus“, rež. R. Tuminas
 1992 m. „Plėšikas Hocenplocas“ pagal O. Preussler pasaką, rež. E. Jaras
 1993 m. F. Garcia Lorca „Jei praeitų penkeri metai“, rež. G. Varnas
 1993 m. A. Fugard, „Sveikas ir sudie“, rež.. J. Daraškevičius
 1993 m. K. Voityla “ Priešais juvelyro parduotuvę“, rež. Z. Buožis
 1993 m. F. Dostojevskij „Baltosios naktys“, rež. E. Jaras
 1994 m. „Troliai mumiai tra-lia-lia“ , T. Jansson apsakymų motyvais, rež. E. Jaras
 1994 m. W. Saroyan „Kalnuose mano širdis“, rež. A. Šlepikas
 1994 m. G. Kanovičius „Nusišypsok mums, Viešpatie“, rež. R. Tuminas
 1996 m. L. Pirandello „Bellavita“, rež. D. Bagdanskaitė
 1997 m. M. Lermontov „Maskaradas“ , rež. R. Tuminas
 2001 m. N. Gogol „Revizorius“, rež. R. Tuminas
 2002 m. C. Goldoni „Triufaldino, arba dviejų ponų tarnas“, rež. R. Tuminas
 2002 m. S. Beckett „Belaukiant Godo“, rež. R. Tuminas
 2003 m. A. Morgan „ Švelnumas“, rež. R. Kudzmanaitė
 2003 m. A. Slapovskij „Pasaulio kraštas“, rež. B. Latėnas
 2003 m. B. Srbljanovič „Šeimyninės istorijos“, rež. R. Tuminas
 2004 m. E. Albee „Trys aukštos moterys“, rež. R. Kudzmanaitė
 2004 m. M. Ivaškevičius „Madagaskaras“, rež. R. Tuminas, A. Dapšys
 2005 m. A. Čechov „Trys seserys“, rež. R. Tuminas
 2005 m. Kobo Abe „Moteris smėlynuose“, rež. L. Adomaitienė
 2005 m. F. Bordon „Paskutiniai mėnesiai“, rež. R. Tuminas, A. Dapšys
 2006 m. B. Clark „Palaukit, kieno čia gyvenimas?“, rež. J. Vaitkus
 2006 m. G. Gorin „ Svifto namai“, rež. S. Račkys
 2007 m. W. Shakespeare „Audra“, rež. E. Glaser
 2007 m. „Mano batai buvo du“, autorė ir rež. G. Latvėnaitė
 2007 m. J. Marcinkevičius „ Grybų karas“, rež. Paulius Ignatavičius
 2008 m. P. Merimee „ Atsitiktinumas“, rež. G. Tuminaitė
 2008 m. M. Čičvak „Viskas gerai“, rež. V. Malinauskas
 2008 m. J. Cartwrig „ Kelias“, rež. A. Areima
 2008 m. E. Ignatavičius, J. Vaitkus „ Svajonių piligrimas“, rež. J. Vaitkus
 2009 m. Vytautas V. Landsbergis „ Uodų pasakos“, rež. Vytautas V. Landsbergis
 2009 m. A. Čechov „ Žuvėdra“, rež. R. Tuminas
 2009 m. A. Slapovskij „ Batraištis, arba Mylėjau, myliu, mylėsiu...“, rež. K. Glušajevas
 2009 m. T. Letts „ Vestonai“, rež. V. Malinauskas
 2009 m. „Karalaitė ir princas Krabas“, insc. autorė ir rež. A. Sunklodaitė
 2009 m. „Mažojo teatro pasakos“, rež. R. Tuminas
 2010 m. A. Strindberg „ Freken Julija“, rež. A. Areima
 2010 m. M. Ivaškevičius „ Mistras“, rež. R. Tuminas
 2010 m. D. Lindsay-Abaire „ Triušio landa“, rež. V. Malinauskas
 2010 m. J. Donaldon „ Kas tas Grufas?“, rež. A. Gluskinas
 2011 m. P. Hacks „ Amfitrionas“, rež. A. Areima
 2011 m. „Mama Katinas“, rež. E. Jaras
 2011 m. M. Gorkij „ Motina (Vasa Železnova)“, rež. K. Glušejevas
 2012 m. F. Dürrenmatt „ Damos vizitas”, rež. E. Jaras
 2012 m. H. J. Ibsen „Helgelando karžygiai”, rež. R. Cicėnas
 2012 m. „Brangusis atrakcionų parko dėde!“, rež. O. Lapina
 2013 m. „Dostojevskis Vaikams” (romanų ir dienoraščio motyvais), rež. P. Ignatavičius
 2013 m. I. Margalit “Trio”, rež. P. Galambos (Vengrija)
 2013 m. „Mano Tėvas – Agamemnonas” (scenos iš Euripido pjesių), rež. K. Bogomolov
 2014 m. F. García Lorca „Kruvinos vestuvės“, rež. P. Ignatavičius
 2014 m. J. Tumas-Vaižgantas „Dėdės ir dėdienės”, rež. G. Tuminaitė
 2014 m. N. Erdman „Savižudis”, rež. G. Tuminaitė
 2014 m. „Septyni nykštukai ieško Snieguolės”, rež. E. Jaras
 2015 m. T. Bernhard „ Minetis”, rež. R. Tuminas
 2015 m. P. Pukytė „Bedalis ir labdarys”, rež. G. Tuminaitė
 2016 m. F. Schiller „Marija Stiuart“, rež. A. Areima
 2016 m. A. Jevsejevas „Europiečiai” (pgl. Aischilo „Maldautojas“ ir kt.), rež. P. Ignatavičius
 2017 m. A. de Musset „Fantazijus”, rež. G. Tuminaitė
 2017 m. I. Bergman „Dvasiniai reikalai”, rež. K. Glušajevas
 2017 m. W. Gibson „Dviese sūpuoklėse“, rež. U.Bajaliev
 2018 m. „Manno laimė” (pagal T. Manno noveles), rež. G. Balpeisova 
 2018 m. Žemaitė „Marti”, rež. G. Tuminaitė
 2019 m. A. Špilevoj „12 gramų į šiaurę“, rež. A.Špilevoj 
 2019 m. A. Miller „ Aš nieko neatsimenu”, rež. K. Glušajevas
 2019 m. „Manuliukai” (spektaklis 6-36 mėn. vaikams), rež. G.Latvėnaitė-Glušajeva

Festivalių įvertinimai 
 1991 m. – „Baltijos pavasaris“, Talinas: A. Čechovo „Vyšnių sodas“ spektakliui – pirmoji premija.
 1995 m. – „Baltijskij dom“ Sankt Peterburge – „Nusišypsok mums, Viešpatie“ – Grand Prix.
 1996 m. – „Auksinis liūtas“ Lvive – „Nusišypsok mums, Viešpatie“ – R. Tuminas geriausias režisierius, F. Latėnas – geriausias kompozitoriumi, G. Girdvainis – geriausias aktoriumi.
 1996 m. – „Baltijskij dom“ – A. Čechovo „Vyšnių sodas“. E. Gabrėnaitė (už Ranevskajos vaidmenį) – geriausia aktorė.
 1998 m. – „Auksinis liūtas“ Lvive – M. Lermontovo „Maskaradas“. R. Tuminas – geriausias režisierius, A. Jacovskis – geriausias dailininkas, A. Čepaitė – geriausia aktorė.
 1998 m. – A. Čechovo fest. Maskvoje – M. Lermontovo „Maskaradas“. Rusijos premija „Auksinė kaukė“ (geriausias užsienio spektaklis).
 2005 m. – „KONTAKT’05“ Torunėje – M. Ivaškevičiaus „Madagaskaras“ – 2-oji premija; R. Tuminas geriausias režisierius, G. Latvėnaitė – geriausia aktorė.
 2006 m. – „KONTAKT’06“ Torunėje – A. Čechovo „Trys seserys“. Elžbieta Latėnaitė – geriausia jaunoji aktorė.
 2006 m. – „Baltijskij dom“ – A. Čechovo „Trys seserys“ – specialusis prof. Levo Gitelmano prizas.

Šaltiniai

Nuorodos 
 Teatro svetainė
 Facebook paskyra

Vilniaus teatrai